Intrahistoria

Intrahistoria edo Barne-historia terminoak hainbat konnotazio ditu. Espainiako Errege Akademiaren arabera, Miguel Unamunok bizitza tradizionalari edo "betiereko tradizioari" erreferentzia egiteko sortutako hitza da; nolabait historiarik ikusgarrienaren "dekoratu" gisa balio du. Idazle honek Historia ofiziala prentsako titularrekin parekatzen zuen bitartean, egunkariak argitaratzen ez zuten guztia intrahistoria izango litzateke. Nolabait, historia ezagunenaren itzalean dagoen oro izendatzen da horrela.

Kontzeptua En torno al casticismo liburuan plazaratu zuen egile bilbotarrak, 1895ean.

Beste egile batzuek, hala nola Cádizko Unibertsitateko María Dolores Pérez Murillo, historikoki baztertutako kolektiboen historiarekin ("historiarik gabeko jendea"), ahozkotasunarekin eta bizitza-historiekin lotzen dute terminoa, historiografia ofizialen osagarri gisa.María Dolores Pérez Murillo (1999): Cartas de emigrantes escritas desde Cuba. Estudio de las mentalidades y valores en el siglo XIX. Aconcagua Libros.

 Etimologia 
Bi hitz elkartu zituen Unamunok hitza sortzeko: "intra" (barruan) eta "historia". Unamunok berak ez zuen kontzeptua gehiegi erabili baina "herriaren arimarekin" lotzen zuen.https://jakin.eus/uploads/albisteak/dossierrak/unamuno/3.%20Espainiaren%20arimaz.pdf

 Bidaia liburuak 
98ko belaunaldiko egileak saiatu ziren, herrialdea ezagutzeko bidaiak eginez, egunkarietako "Espainia ofiziala" ren aurrean "Espainia erreala" ezagutarazten, eta helburu horrekin bidaia-liburuak argitaratzen zituzten. Nolabait, intrahistoriaren bila ari ziren.

 Erreferentziak 

 Kanpo estekak 
 :"Historia e intrahistoria en Miguel de Unamuno". Salamancako Unamunoren Lagunen Elkartea.

Kategoria:Historiografia
Kategoria:Miguel Unamuno